﻿ নাটেশ্বরকে সংরক্ষণ করা আমাদের দায়িত্ব
নাটেশ্বরকে সংরক্ষণ করা আমাদের দায়িত্ব
আপডেট: ২০১৮-০১-০৬ ৯:৪২:৩০ এএম
নাটেশ্বর গ্রামে বৌদ্ধ বিহার প্রত্নতাত্ত্বিক খনন কাজ পরিদর্শন করছেন অর্থমন্ত্রী
মুন্সীগঞ্জ: অর্থমন্ত্রী আবুল মাল আবদুল মুহিত বলেছেন, মুন্সীগঞ্জে বড় ধরনের খনন কাজ চলছে। এখান থেকে আমাদের ইতিহাস ও ঐতিহ্যের একটা নতুন ধরনের বিবরণ পাওয়ার চেষ্টা চলছে।
শনিবার (৬ জানুয়ারি) বিকেল সাড়ে ৩টার দিকে মুন্সীগঞ্জের টংগিবাড়ি উপজেলার নাটেশ্বর গ্রামে বৌদ্ধ বিহার প্রত্নতাত্ত্বিক খনন কাজ পরিদর্শন শেষে সাংবাদিকদের তিনি এ কথা বলেন।
অর্থমন্ত্রী বলেন, নাটেশ্বরকে সংরক্ষণ করা আমাদের দায়িত্ব। এখানে ১৫০ ফুটের মতো জায়গায় রাজপথ ছিল। এসব সংরক্ষণ করতে হবে। শুধু মিউজিয়াম চালালেই চলবে না। নাটেশ্বরের জন্য যাতে একটি বাজেট করতে পারি তার ব্যবস্থা করা হবে।
অগ্রসর বিক্রমপুর ফাউন্ডেশনের সভাপতি নূহ উল আলম লেলিনের সভাপতিত্বে অনুষ্ঠানে বিশেষ অতিথি ছিলেন- স্থানীয় সংসদ সদস্য সাগুফতা ইয়াসমিন এমিলি, জাতীয় বিশ্ববিদ্যালয়ের উপাচার্য অধ্যাপক ড. হারুন-অর-রশিদ, জেলা প্রশাসক সায়লা ফারজানা, জেলা পুলিশ সুপার জায়েদুল আলম প্রমুখ।
বাংলাদেশ সময়: ২০২৪ ঘণ্টা, জানুয়ারি ০৬, ২০১৮
কপিরাইট © 2018-09-22 00:10:11 | একটি ইডব্লিউএমজিএল প্রতিষ্ঠান